CELEX: 32017R0705
Language: lv
Date: 2017-04-19 00:00:00
Title: Komisijas Īstenošanas regula (ES) 2017/705 (2017. gada 19. aprīlis), ar ko groza I pielikumu Regulā (EEK) Nr. 2658/87 par tarifu un statistikas nomenklatūru un kopējo muitas tarifu

20.4.2017   
            
            
               LV
            
            
               Eiropas Savienības Oficiālais Vēstnesis
            
            
               L 104/6
            
         KOMISIJAS ĪSTENOŠANAS REGULA (ES) 2017/705
   (2017. gada 19. aprīlis),
   ar ko groza I pielikumu Regulā (EEK) Nr. 2658/87 par tarifu un statistikas nomenklatūru un kopējo muitas tarifu
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta b) un e) apakšpunktu,
   tā kā:
   
               (1)
            
            
               Ar Regulu (EEK) Nr. 2658/87 ir izveidota preču nomenklatūra (turpmāk “kombinētā nomenklatūra” jeb “KN”), kas iekļauta minētās regulas I pielikumā.
            
         
               (2)
            
            
               Pašlaik KN koda 1905 90 60 teksts attiecas uz saldinātāja piedevu, tas rada šaubas par KN koda tvērumu un nav pietiekami precīzs, lai ļautu klasificēt, vadoties pēc laboratorijas analīzēm. Vārdi “ar piedevu” būtu jāsvītro, jo nav iespējams pārliecināties, vai cukura saturs ir dabisks, jo tādā gadījumā izstrādājums jāklasificē ar KN kodu 1905 90 90, vai tā ir cukura piedeva, jo tādā gadījumā izstrādājums jāklasificē ar KN kodu 1905 90 60. Vārds “saldinātājs” ir pārāk aptuvens, jo tas aptver visas dabīgās un mākslīgās vielas ar saldu garšu un nenorāda robežvērtību attiecībā uz saldinātāja saturu produktā. Rezultātā varētu piemērot dažādas minimālās robežvērtības, vai arī varētu trūkt objektivitātes, pierādot saldinātāja klātbūtni produktā.
            
         
               (3)
            
            
               Attiecībā uz spēkā esošajiem KN kodiem 1905 90 60 un 1905 90 90 tika veikta statistiskā analīze, lai katram minētajam KN kodam novērtētu muitas nodokļu summas, ko iekasē, importējot tādus produktus, kuru sastāvā pēc svara ir mazāk par 5 % saharozes, invertcukura un izoglikozes. Statistiskā analīze liecināja, ka ievērojams daudzums importēto izstrādājumu, ko klasificē ar KN kodu 1905 90 60, būtu jāklasificē ar KN kodu 1905 90 90 vai otrādi, ja ņemtu vērā “saldinātāja kritēriju”. Tādējādi KN kodu 1905 90 60 vajadzētu grozīt, lai ieviestu skaidru kritēriju abu minēto izstrādājumu grupu nošķiršanai. Saharozes, invertcukura vai izoglikozes procentuālais saturs pēc svara ir objektīvāks kritērijs, un to var vienkāršāk izmantot laboratorijas analīzēm.
            
         
               (4)
            
            
               Tā kā KN ir arī statistikas nomenklatūra, vienlaikus ar minēto KN kodu tvēruma izmaiņām ir nepieciešams mainīt septīto un astoto attiecīgo KN kodu ciparu, lai nodrošinātu pareizu statistikas datu apstrādi pēc izmaiņu veikšanas.
            
         
               (5)
            
            
               Ņemot vērā to, ka saskaņā ar Regulas (EEK) Nr. 2658/87 12. pantu minētās regulas I pielikums tiks aizstāts 2018. gada 1. janvārī, minētie jaunie KN kodi būtu jāpiemēro tikai no 2018. gada 1. janvāra.
            
         
               (6)
            
            
               Tādēļ būtu attiecīgi jāgroza Regula (EEK) Nr. 2658/87.
            
         
               (7)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Kombinētās nomenklatūras, kas ietverta Regulas (EEK) Nr. 2658/87 I pielikumā, otrās daļas 19. nodaļu groza šādi:
   
               a)
            
            
               rindas, kas attiecas uz KN kodiem 1905 90 60 un 1905 90 90 svītro;
            
         
               b)
            
            
               pievieno šādas rindas:
               
                           “1905 90 70 
                        
                        
                           kas satur vismaz 5 % pēc svara vai vairāk saharozes, invertcukura vai izoglikozes
                        
                        
                           9 + EA MAX
                           24,2 + AD S/Z (2)
                           
                        
                        
                           —
                        
                     
                           1905 90 80 
                        
                        
                           citādi
                        
                        
                           9 + EA MAX
                           20,7 + AD F/M (2)
                           
                        
                        
                           —
                        
                     
         2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2018. gada 1. janvāra.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 19. aprīlī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 256, 7.9.1987., 1. lpp.
   
   
      (2)  Sk. 1. pielikumu.”